
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 185
                                                               din 28 iulie 2022
privind aprobarea acordării finanţării nerambursabile din fonduri publice alocate pentru activități de interes local, pentru proiectul: „Funcționarea internatului Gaudeamus în 2022”, depus de către Fundația Cultural Științifică Gaudeamus Sighișoara, în baza Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 24.411/26.07.2022 şi la Consiliul Local Sighișoara cu nr. 24.541/26.07.2022, de referatul de aprobare, înregistrat cu nr. 24.412/26.07.2022, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare;

Având în vedere prevederile Regulamentului privind regimul finanțărilor nerambursabile alocate de la bugetul local al Municipiului Sighișoara pentru activități nonprofit de interes local, aprobat prin Hotărârea Consiliului Local Sighișoara nr. 81/28.04.2016, modificat și actualizat prin Hotărârea Consiliului Local Sighișoara nr. 59/11.04.2017;

Având în vedere Hotărârea Consiliului Local Sighișoara nr. 81/28.04.2016 pentru aprobarea ”Regulamentului privind regimul finanţărilor nerambursabile alocate de la bugetul local al municipiului Sighişoara pentru activităţi nonprofit de interes local”;

Având în vedere Hotărârea Consiliului Local Sighișoara nr. 23/22.02.2022 privind aprobarea bugetului general al unității administrativ - teritoriale pe anul 2022;

Având în vedere Hotărârea Consiliului Local Sighișoara nr. 29/28.02.2022 privind aprobarea Programului anual pentru anul 2022, al finanțărilor nerambursabile alocate de la bugetul local al Municipiului Sighișoara;

Având în vedere Hotărârea Consiliului Local Sighișoara nr. 57/31.03.2022 privind desemnarea reprezentanţilor Consiliului Local al Municipiului Sighişoara în Comisia de evaluare şi selecţionare a proiectelor de finanţare nerambursabilă alocate de la bugetul local al Municipiului Sighişoara pentru activităţi nonprofit de interes local, respectiv în Comisia de soluţionare a contestaţiilor;

Având în vedere Dispoziția Primarului Municipiului Sighișoara nr. 371/23.05.2022 pentru desemnarea membrilor executivului în cadrul Comisiei de evaluare și selecționare a proiectelor de finanțare nerambursabilă alocate de la bugetul local al municipiului Sighișoara, pentru activități nonprofit de interes local, precum și în cadrul Comisiei de soluționare a contestațiilor;

Având în vedere cererea de finanţare formulată de Fundația Cultural Științifică Gaudeamus Sighișoara, înregistrată la Municipiul Sighişoara cu nr. 22.134/06.07.2022, în temeiul Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare, prin care a solicitat finanţarea de la bugetul local al municipiului Sighişoara, a proiectului: „Funcționarea internatului Gaudeamus în 2022”, cu suma de 100.000 lei, conform Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general;

Având în vedere procesul - verbal înregistrat cu nr. 22.525/11.07.2022, al Comisiei de evaluare şi selecţionare a proiectelor de finanţare nerambursabilă alocate de la bugetul local al municipiului Sighişoara pentru activităţi nonprofit de interes local, de stabilire a proiectelor selecționate; 

Având în vedere că, în urma evaluării proiectelor de către Comisia de evaluare şi selecţionare a proiectelor de finanţare nerambursabilă alocate de la bugetul local al municipiului Sighişoara pentru activităţi nonprofit de interes local, numită prin Dispoziția Primarului Municipiului Sighișoara nr. 371/23.05.2022 pentru desemnarea membrilor executivului în cadrul Comisiei de evaluare și selecționare a proiectelor de finanțare nerambursabilă alocate de la bugetul local al municipiului Sighișoara, pentru activități nonprofit de interes local, precum și în cadrul Comisiei de soluționare a contestațiilor, din cele două proiecte depuse, a fost selecționat un singur proiect pe domeniul Învățământ, respectiv, proiectul: „Funcționarea internatului Gaudeamus în 2022”, depus de către Fundația Cultural Științifică Gaudeamus Sighișoara, în baza Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare;

Văzând existența resurselor financiare în bugetul local pentru finanțarea nerambursabilă a proiectului selecționat și amintit mai sus;
Având în vedere Raportul de specialitate comun al Compartimentului Relația cu Unități Școlare și Zone Verzi – Serviciul Monitorizare Servicii de Utilități Publice, Guvernanță Corporativă și Transport Public Local și al Biroului Juridic, înregistrat cu nr. 24.413/26.07.2022, prin care se propune aprobarea acordării finanţării nerambursabile din fonduri publice alocate pentru activități de interes local, pentru proiectul: „Funcționarea internatului Gaudeamus în 2022”, depus de către Fundația Cultural Științifică Gaudeamus Sighișoara, în baza Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. „d”, alin. (7) lit. ”a”, alin. (14), art. 139 alin. (3) și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ş T E:

Art. 1. Se aprobă acordarea finanţării nerambursabile din fonduri publice alocate pentru activități de interes local, pentru proiectul: „Funcționarea internatului Gaudeamus în 2022”, depus în baza Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare, de către Fundația Cultural Științifică Gaudeamus Sighișoara, în cursul lunii iulie 2022, în cuantum de 70.000 lei.

Art. 2. Se aprobă încheierea contractului de finanțare nerambursabilă din bugetul local al Muncipiului Sighișoara a activităților nonprofit de interes local, potrivit contractului cadru din Anexa nr. 2, care face parte integrantă din Hotărârea Consiliului Local Sighișoara nr. 81/28.04.2016, între Municipiul Sighișoara, în calitate de finanțator și Fundația Cultural Științifică Gaudeamus Sighișoara, în calitate de beneficiar.

Art. 3. Se mandatează Primarul Municipiului Sighisoara, domnul Sîrbu Ioan - Iulian, cu încheierea și semnarea contractului de finanțare nerambursabilă din bugetul local al Muncipiului Sighișoara a activităților nonprofit de interes local. 


Art. 4. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Compartimentul Relația cu Unități Școlare și Zone Verzi – Serviciul Monitorizare Servicii de Utilități Publice, Guvernanță Corporativă și Transport Public Local, Biroul Buget, Contabilitate, Salarizare – Direcţia Economică, Biroul Juridic, Serviciul Relații Publice și Comunicare, Serviciul Achiziţii, Investiții, Fonduri Europene, membrii Comisiei de evaluare și selecționare a proiectelor de finanțare nerambursabilă alocate de la bugetul local al municipiului Sighișoara pentru activități nonprofit de interes local precum și Fundația Cultural Științifică Gaudeamus Sighișoara.


Art. 5. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

           Tűrk Michaela               
                                              Contrasemnează pentru legalitate
                                      SECRETARUL GENERAL al municipiului,


                                        Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Compartimentul Relația cu Unități Școlare și Zone Verzi – Serviciul Monitorizare Servicii de Utilități Publice, 
                                                                                                                 Guvernanță Corporativă și Transport Public Local;

  1 ex. Biroul Juridic;

  1 ex. Biroul Buget, Contabilitate, Salarizare – Direcția Economică;

  1 ex. Serviciul Relații Publice și Comunicare;

  1 ex. Serviciul Achiziţii, Investiții, Fonduri Europene ;

  6 ex. membrii și secretarul Comisiei de evaluare și selecționare a proiectelor de finanțare nerambursabilă alocate de la bugetul local al municipiului Sighișoara pentru activități nonprofit de interes local;

  1 ex. Fundația Cultural Științifică Gaudeamus Sighișoara.

18 ex.  

B.A. 

